21 परीक्षार्थियों के लिए पूरा तामझाम था, पर एक भी नहीं आया परीक्षा देने
आठवीं बोर्ड परीक्षा के पेपर पहुंचे, 5वीं बोर्ड की भी तैयारी
भास्कर संवाददाता | चित्तौड़गढ़
राजस्थानमाध्यमिक शिक्षा बोर्ड की परीक्षा में कुछ दिलचस्प नजारे भी देखने में रहे हैं। शुक्रवार को जिले के एक केंद्र पर एक भी परीक्षार्थी नहीं पहुंचा तो एक केंद्र पर पंजीकृत दो में से एक परीक्षार्थी ही उपस्थित हुआ। जबकि इन दोनों केंद्रों पर परीक्षा का पूरा इंतजाम किया हुआ था।
बोर्ड की 12 में शुक्रवार को कम्प्यूटर विज्ञान (03)/ इंफोरमेटिक्स(03)/ मल्टीमीडिया वेबटेक (05) की परीक्षा थीं। राशमी केंद्र पर इसके लिए 21 परीक्षार्थी पंजीकृत थे, लेकिन तय समय के बाद तक भी एक भी नहीं आया। मजेदार बात यह निकली कि अधिकारियों को इस बारे में पहले से पता भी था, लेकिन परीक्षा के नियमानुसार इंतजाम पूरा किया गया। विधिवत रूप से पेपर भिजवाएं गए। एक भी परीक्षार्थी के नहीं आने पर पेपर का लिफाफा वापस पैक कर लिया गया। केंद्राधीक्षक रामवावतार शर्मा के अनुसार यहां पर एक ही स्कूल के 21 बच्चे परीक्षा देने के लिए आने थे, लेकिन उन्होंने एडीशनल सब्जेक्ट में सब्जेक्ट गलत भर दिया था। इस संबंध में संबंधित स्कूल ने बोर्ड को भी अवगत कराकर मार्गदर्शन मांगा था। वहां से परीक्षा का प्रोसेस सामान्य तरह ही अपनाने की बात कही गई। इस कारण एक विक्षक सहित अन्य कार्मिक एवं अधिकारी ड्यूटी पर रहे। निम्बाहेड़ा के एक सेंटर पर इसी सब्जेक्ट के पंजीकृत दो में से एक विद्यार्थी परीक्षा देने पहुंचा। यहां भी वीक्षक सहित सात कर्मचारी-अधिकारियों की ड्यूटी लगी। डीईओ राधेश्याम शर्मा ने बताया कि एडीशनल सब्जेक्ट गलत भरे जाने के कारण राशमी में परीक्षा देने कोई नहीं पहुंचा। हालांकि एडिशनल सब्जेक्ट होने से परीक्षार्थियों को कोई ज्यादा फर्क नहीं पड़ेगा।
8वीं 5वीं कक्षा की परीक्षा के केंद्राधीक्षकों को प्रशिक्षण देते डाइट प्राचार्य।
चित्तौड़ निंबाहेड़ा में सबसे अधिक विद्यार्थी
आठवींबोर्ड परीक्षा के लिए जिले में 146 केंद्र है। सबसे अधिक केंद्र एवं विद्यार्थियों की संख्या चित्तौड़ एवं निम्बाहेड़ा ब्लाक में है। चित्तौड़ ब्लाक में 23 केंद्रों पर 4750 एवं निम्बाहेड़ा में 18 केंद्रों पर 3463 विद्यार्थी परीक्षा में बैठेंगे। राशमी में सात केंद्रों पर 1417, कपासन में आठ केंद्रों पर 1696, गंगरार में 13 केंद्रों पर 1764, डूंगला में आठ केंद्रों पर 1421, भूपालसागर मेंे 18 केंद्रों पर 991, भैंसरोड़गढ़ में 13 में 1783, बेगूं में 12 केंद्रों पर 2084, बड़ीसादड़ी में 14 केंद्रों 1927 परीक्षार्थी बैठेंगे।
सभी बच्चे प्राइवेट स्कूल के थे
राशमीकेंद्राधीक्षक शर्मा के अनुसार शिवम पब्लिक स्कूल आरणी के 21 विद्यार्थियों ने यह एडीशनल सब्जेक्ट चुना था। हालांकि संबंधित स्कूल प्रशासन ने बोर्ड को पहले ही इस संबंध में अवगत कराने की जानकारी दी है।
6 दिन पहले निरस्त करवा दी
ई-मित्रसंचालक की गलती से विद्यार्थियों के फार्म गलत हो गए। 6 दिन पहले बोर्ड को अवगत करा इनकी परीक्षा निरस्त करने को कहा। यह एडीशनल सब्जेक्ट था। मधुसुदनशर्मा, संचालक, शिवम पब्लिक स्कूल आरणी
hin_Deva hin_Deva npi_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva